Sarpsborg stadion

Sarpsborg stadion er Sarpsborg 08s hjemmebane. Stadionet ble åpnet i 1930. Byggingen tok fire år og kostet rundt 220 000 kroner (nær 80 årslønner), nesten 50 millioner kroner omregnet til dagens lønnsnivå. Kunstgress har det vært fra 2009. Hovedtribunen med garderober ble bygget i 2000, motsatte langside, nær Østfoldbanen, ble åpnet i 2013. Bortesupporterne er plassert bak mål. Tilskuerrekorden på Sarpsborg stadion er 18 000 satt i 1945, men grensen for hvor mange som slippes ble gradvis redusert til under 3 000. Etter stadige utbygginger siden 2010 er kapasiteten nå satt til 8 022. Sarpsborg stadion er Norges Fotballforbunds foretrukne arena for U-landskamper (ikke U-21, som er Marienlyst stadion) og kvinnelandskamper, og arrangerer en rekke landskamper hvert år. Arenaen ligger svært sentralt, kun 2 km fra avkjøringen fra Europavei 6 ved Alvim, og bare 700 meter fra Sarpsborg torg og enden av gågata. Sarpsborg stadion ligger i sentrumsstrøket Enenda. Før stadion ble bygd lå fotballbanen i området i strøket Ny England, og før 1911 på Helgeby, inne på Borregaards fabrikkområde mot Sannesund. Mest besøkte kamper 1930-årene Norge–Sverige (2-6), B-landskamp som var arenaens åpningkamp (1930) Sarpsborg–Fredrikstad (0-4), 15 300 tilskuere i cupfinale hvor Sarpsborg som første klubb noen sinne spilte på hjemmebane (1935) 1940-årene Lyn–Fredrikstad (1-1), 18 000 tilskuere i omkamp i cupfinalen, den nest siste cupfinale spilt utenfor Oslo (1945) Sparta–Fredrikstad (0-0), 12 264 tilskuere i 5. serierunde, da begge hadde 4 strake seire (1949) Sarpsborg–Fredrikstad (0-1), 9 400 tilskuere i ren seriefinale i siste serierunde (1949) 1950-årene Sparta–Larvik Turn (2-1), 15 300 tilskuere i cupsemifinale som ble sett på som moralsk cupfinale fordi askeladden Solberg spilte i den andre semifinalen (1952) Sparta–Zenit (1-2), 11 000 tilskuere da Sparta fikk besøk av laget fra St. Petersburg i vennskapskamp (1953) Sparta–Kvik (4-0), 8 200 tilskuere i siste serierunde da Sparta lå på nedrykk, men klatret til bronse med seier mot trønderne (1952) Sarpsborg–Fredrikstad (0-3), 6 500 tilskuere i siste hjemmekamp, med disse to lagene øverst på tabellen (1952) Sarpsborg–Fredrikstad (0-1), 5 800 tilskuere i nest siste hjemmekamp, og begge lag kunne fortsatt vinne serien (1953) 1960-årene Sarpsborg–Fredrikstad (3-1), 9 300 tilskuere da begge lag ligger på medaljeplass etter 10 runder (1964) Sarpsborg–Fredrikstad (0-0), 9 000 tilskuere i sesongens andre hjemmekamp (1965) Sarpsborg–Strømsgodset (0-0), 8 700 tilskuere i siste runde, begge lag OG Fredrikstad kunne rykke ned, men det ble Steinkjer (1967) 1970-årene Sarpsborg–Fredrikstad (0-2), 17 300 tilskuere i semifinalen i cupen (1971) Sarpsborg–Leeds (0-1), 10 000 tilskuere på europacupkamp i siste Messebycup, som Leeds avanserte videre til å vinne (1970) Sarpsborg–Fredrikstad (1-0), 9 248 tilskuere i sesongens andre hjemmekamp (1971) Sarpsborg–Fredrikstad (0-1), 9 200 tilskuere i siste toppseriederby mot FFK på 39 år, som ender med at FFK mister gullet på målforskjell men sender Sarpsborg ned (1972) 1980-årene Sarpsborg–Kvik Halden, lokaloppgjør i 1. divisjon da Kvik var nær eliteserien (1980) Sarpsborg–Borgen, byderby i 2. divisjon (1981) Sarpsborg–Fredrikstad (4-6), cupkamp i 3. runde som gikk til ekstraomganger (1981) Sarpsborg–Moss (2-5), cupkamp i 2. runde, da Moss lå i eliteserien (1982) Sarpsborg–Hafslund, byderbyer i 2. divisjon (1983 og 1984) 1990-årene Sarpsborg–Drafn (5-1), 2 000 tilskuere ser det eneste NM-gullet i historien til et lag utenfor Oslo, Bærum og Drammen (1992) Sarpsborg-–Vålerenga (0-0), 4 400 tilskuere i famøs serieåpning i 1. divisjon hvor Klanen hoppet i stykker tribunen (1997) Norge–Wimbledon (3-0), 4 000 tilskuere på uoffisiell landskamp i regi av NISO (1997) Sarpsborg–Rosenborg, (0-5), 3 100 tilskuere i NM-kamp i 3. runde (1998) 2000-årene Sparta–Leeds (2-2), 2 363 tilskuere i Leeds' retur til Stadion 36 år etter europacupkampen (2006) Sarpsborg 08–Kongsvinger (3-2), 2 350 tilskuere i kvalifiseringskamp for Tippeligaen, uoffisielt var langt flere til stede (2009) Sparta–Vålerenga (0-2), 2 313 tilskuere i cupens 2. runde, da Sparta var nyopprykket fra 3. divisjon (2004) 2010-årene Sarpsborg 08-Malmø FF (1-1), 8 022 tilskuere da Sarpsborg spilte uavgjort i Europaligaen (2018) Sarpsborg–Genk (3-1), 7 885 tilskuere da Sarpsborg vant debutkampen på hjemmebane i Europaligaen (2018) Sarpsborg 08–Fredrikstad (3-0), 4 930 tilskuere i utsolgt kamp som var første derby siden den episke matchen hvor Fredrikstad rykket ned (2010) Sarpsborg 08–Alta (4-0), 4 930 tilskuere i utsolgt kamp hvor Sarpsborg 08 sikret returen til Tippeligaen etter 36 år (2010) Sarpsborg 08–Rosenborg (1-2), 4 823 tilskuere i TV-kamp hvor Sarpsborg 08 ledet til 17 minutter gjensto (2013) Referanser Eksterne lenker (en) Sarpsborg stadion – Profil og resultatoversikt på SpeedSkatingNews.info. . Ikke fullstendig oversikt over avholdte stevner, eller banerekorder i hurtigløp på skøyter for arenaen. Skøyter: «Sarpsborg S - Sarpsborg Stadion» (på engelsk). Skatebase.com. Arkivert fra originalen (.html) 18. januar 2004. Besøkt 16. desember 2013. Bilder og video: Sarpsborg Stadion - Nordic Stadiums